**JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠO NOTEIKUMU NR.15-21 „GROZĪJUMI JELGAVAS PILSĒTAS PAŠVALDĪBAS 2014.GADA 18.DECEMBRA SAISTOŠAJOS NOTEIKUMOS NR.14-25 „TRŪCĪGAS UN MAZNODROŠINĀTAS ĢIMENES (PERSONAS) STATUSA NOTEIKŠANA JELGAVAS PILSĒTAS PAŠVALDĪBĀ”**

 **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi tiek papildināti ar nodaļu „Noteikumos lietotie termini”, lai veidotu vienotu izpratni un pieeju trūcīgas un maznodrošinātas ģimenes (personas) statusa noteikšanā. Tiek precizēti termini „darbspējīga persona” un „nekustamais īpašums, kurš nav piemērots dzīvošanai”. |
| 2. Projekta nepieciešamības pamatojums | Saistošie noteikumi nepieciešami, lai ieviestu vienotu izpratni un pieeju trūcīgas un maznodrošinātas ģimenes (personas) statusa noteikšanā. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai nav nepieciešami papildus naudas līdzekļi, bet tiks paplašināts to personu loks, kuras būs tiesīgas saņemt maznodrošinātas ģimenes (personas) statusu.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5. Informācija par plānoto projekta ietekmi uz administratīvajām procedūrām | Tiek uzturēti labas pārvaldības principi. Personām ar invaliditāti un personām līdz 24 (divdesmit četru) gadu vecumam, kuras iegūst izglītību klātienē kādā no [Izglītības likumā](http://likumi.lv/ta/id/50759-izglitibas-likums) noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības iestādē un kuras pretendē uz maznodrošinātas ģimenes (personas) statusu tiek atvieglota procedūra minētā statusa noteikšanai. |
| 6. Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš